OpenLLM-France/wikimedia huggingface dataset:
# Silver Springs (Alaska)

Silver Springs és una concentració de població designada pel cens dels Estats Units a l'estat d'Alaska. Segons el cens del 2000 tenia 130 habitants.

## Demografia

Segons el cens del 2000, Silver Springs tenia 130 habitants, 46 habitatges, i 35 famílies La densitat de població era de 17,4 habitants/km².
Dels 46 habitatges en un 50% hi vivien nens de menys de 18 anys, en un 69,6% hi vivien parelles casades, en un 4,3% dones solteres, i en un 23,9% no eren unitats familiars. En el 23,9% dels habitatges hi vivien persones soles el 6,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,83 i el nombre mitjà de persones que vivien en cada família era de 3,34.
Per edats la població es repartia de la següent manera: un 38,5% tenia menys de 18 anys, un 0,8% entre 18 i 24, un 32,3% entre 25 i 44, un 24,6% de 45 a 60 i un 3,8% 65 anys o més.
L'edat mediana era de 35 anys. Per cada 100 dones de 18 o més anys hi havia 116,2 homes.
La renda mediana per habitatge era de 53.750 $ i la renda mediana per família de 74.583 $. Els homes tenien una renda mediana de 55.208 $ mentre que les dones 28.750 $. La renda per capita de la població era de 23.464 $. Aproximadament el 6,9% de les famílies i el 7,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Silver Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 16 juliol 2010].
* ↑ «Geographic Comparison Table- Silver Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Zlaté Moravce

Zlaté Moravce és una ciutat d'Eslovàquia. Es troba a la regió de Nitra. El 2011 tenia 12.337 habitants.

## Història

La primera menció escrita de la vila es remunta al 1113.

## Referències

* ↑ «Resident Population by sex and age, by municipalities, 2011 Census» (en anglès). Oficina d'Estadística d'Eslovàquia. [Consulta: 18 desembre 2021].
* ↑ «Zlaté Moravce» (en eslovac). Muzeum. [Consulta: 18 desembre 2021].
# T-731

La T-731 és una carretera local de les comarques de la Ribera d'Ebre i del Priorat. Duu la T perquè és de les carreteres que pertanyen a la demarcació de Tarragona. Discorre pels termes municipals de Garcia, a la Ribera d'Ebre, i el Molar, al Priorat.
La carretera arrenca de la C-12 a l'extrem meridional de la població de Garcia, en un punt giratori que hi ha al nord del riu de Siurana en el punt quilomètric 68,9. Marxa cap al nord-est, fent alguns canvis de direcció, i en el quilòmetre 4,5 abandona el terme de Garcia i la comarca de la Ribera d'Ebre per entrar a la del Priorat, en el terme del Molar. En el punt quilomètric 10 té el seu final en el mateix poble del Molar, on enllaça amb les carreteres T-730, T-732 i T-734.

## Referències

* ↑ Xarxa de carreteres de la Diputació de Tarragona
* ↑ La Diputació millora la seguretat viària en dotze carreteres del Camp de Tarragona i de les Terres de l'Ebre, 29 de maig de 2013
* ↑ Construcció d'una rotonda a Garcia, carretera T-731

## Enllaços externs

* La T-731 en el seu entorn, a l'Institut Cartogràfic de Catalunya
# Binà

Binà (en català: "Enteniment") (en hebreu: בינה) és la tercera sefirà de l'arbre de la vida (etz chaim) de la càbala, se situa a la part alta de la columna esquerra. Binà és el procés racional innat en la persona que treballa per desenvolupar una idea plenament. És la limitació de Chochma. Anàlogament és el costat esquerre del cervell, on funciona la raó, organitzant el pensament en alguna cosa concret. Posseeix l'energia de l'aigua associada a la feminitat i també representa el futur. El seu oposat és el Qlifot Sathariel.

## Bibliografia

* Bahir, traduït per Aryeh Kaplan (1995). Aronson. (ISBN 1-56821-383-2)
* Lessons in Tanya
* Kabbalah 101: Binah
* 777, Aleister Crowley (1955). Red Wheel/Weiser. (ISBN 0-87728-670-1)
* The Mystical Kabbalah, Dion Fortune (1935). Weiser Books. (ISBN 1-57863-150-5)
* El Zohar d'Edicions Obelisc.

## Enllaços externs

* La dimensió interior Arxivat 2008-10-12 a Wayback Machine.
# Zalójnoie

Zalójnoie (en rus: Заложное) és un poble de l'óblast de Kurgan, a Rússia, que en el cens del 2010 tenia 121 habitants.
# Xosé Luis Baltar Pumar

Xosé Luis Baltar Pumar (Esgos, 10 d'octubre de 1940) és un polític gallec. Mestre, va ser alcalde de Nogueira de Ramuín (1976-1987), president de la Diputació Provincial d'Ourense des de 1987 i senador (1993-2000). Va ser secretari general de Centristes de Galícia fins que aquest partit es va integrar en el Partit Popular, del que és president provincial.

## Corrupció política

Està imputat per un presumpte delicte de prevaricació continuada en la contractació il·legal d'un centenar de persones per part de la Diputació d'Ourense en 2010, just setmanes abans del congrés provincial del PP en què va guanyar la presidència el seu fill, Xosé Manuel Baltar Blanco. En l'actualitat aquest cas es troba en fase d'instrucció per part del jutge Leonardo Álvarez, titular del jutjat d'instrucció número 1 d'Ourense.
El 28 de desembre de 2012, la Fiscalia presenta una querella contra Xosé Luis Baltar Pumar, on l'imputa el presumpte delicte de prevaricació continuada en la contractació il·legal de 104 persones a la Diputació d'Ourense en l'any 2010.
El 7 de gener de 2013, el jutge Leonardo Álvarez, titular del jutjat d'instrucció número 1 d'Ourense, admet a tràmit la denúncia i el cita a declarar en qualitat d'imputat a finals de gener.
El 10 de gener de 2013, Xosé Luis Baltar Pumar sol·licita la seua suspensió temporal de militància del PP.

## Referències

* ↑ «La Fiscalía se querella contra el expresidente de la Diputación de Ourense por prevaricación». RTVE, 03-01-2013.
* ↑ C. Huete. «El juez admite la querella contra Baltar por enchufar a más de cien personas». El País, 07-01-2013.
* ↑ «Admitida la querella por prevaricación contra el expresidente del PP de Orense José Luis Baltar». RTVE, 07-01-2013.
* ↑ P. Taboada. «Baltar pide la suspensión temporal de militancia “para no dañar” al PP». El País, 10-01-2013.
# Ànnia

Ànnia és el nom dels següents personatges:
* Gens romana, vegeu Ànnia (gens)
* Ànnia (dona de Cinna), dama romana
# Zhang Zongcang

    Advertiment: els noms xinesos s'escriuen amb el cognom va al davant. Va existir un señor de la guerra xinès, Zhang Zongchang, que es pot confondre amb el pintor Zhang Zongcang.
Zhang Zongcang (xinès simplificat: 张宗苍; xinès tradicional:張宗蒼 张宗苍; pinyin:Zhang Zongcang) va ser un pintor i cal·lígraf xinès que va viure sota la dinastia Qing. Era nadiu de Suzhou, província de Jiangsu, Va néixer l'any 1686 i va morir el 1756.
Fou deixeble de Huang Ting, en pinyin Huang Ding (font: llibre de James Elkins). Va ser pintor de la cort i va destacar per les seves pintures de paisatges. Feia servir el pinzell sec i AMB tocs enèrgics. Considerat un dels millors pintors de l'”Acadèmia de Pintura de la Cort” juntament amb Tang Dai, Shining Lang, Jin Tingbiao i Ding Guanpeng.

## Bibliografia

* The Jesuits II: Cultures, Sciences, and the Arts, 1540-1773 de John W. O'Malley (on es facilita una font biogràfica). Pàgs.273, 286 i 905.
* Chinese Landscape Painting as Western Art History de James Elkins.Hong Kong University Press.2010. Pàgs 93 i 180.

## Enllaços externs

* http://www.china-on-site.com/pages/painter/1143.php Arxivat 2014-05-12 a Wayback Machine.
* http://www.scholarsresource.com/browse/artist/2142574065 (Museu Asiàtic de San Francisco)
* http://huntingtonarchive.osu.edu/Exhibitions/chineseJadeExhibit_Painting.php Arxivat 2014-05-12 a Wayback Machine.
# Zhang Zun

    En aquest nom xinès, el cognom és Zhang.
Zhang Zun :
| Xinès tradicional: | Xinès tradicional: | 張遵 |
| Xinès simplificat: | Xinès simplificat: | 张遵 |
Zhang Zun (mort el 263 EC) va ser un ministre de Shu Han durant el període dels Tres Regnes de la història xinesa. Zhang Zun era el fill de Zhang Bao (fill de Zhang Fei). Zhang Zun juntament amb Zhuge Zhan era defenent al Pas Mianzhu després que el general de Cao Wei Deng Ai va dirigir una campanya per conquerir Shu Han. Quan Zhuge Zhan i el seu fill van acabar sent morts mentre la batalla es produïa, Zhang Zun va deixar el castell per defensar-lo amb les seves habilitats d'extraordinàries. Zhang finalment va ser mort en combat.

## Vegeu també

* Llista de persones relacionades amb els Tres Regnes
# Zhang Zuolin

    Aquest és un nom xinès; el cognom és Zhang
Zhang Zuolin (xinès simplificat : 张作霖; : xinès tradicional: 張作霖; pinyin: Zhāng Zuòlín) fou un militar d'origen manxurià nascut a Haicheng, província de Fengtian (actualment Liaoning), sota la dinastia Qing i va morir a Senyang (Liaoning) el 4 de juny de 1928. És conegut com el “Vell Mariscal” i també com el “Tigre de Mukden”.

## Biografia

Es tenen poques dades de la infància i la joventut de Zhang, De família pobre va participar en la Primera Guerra Sinojaponesa (1894-1895). La Xina sofreix una humiliant derrota i Zhang, que havia desertat, es va dedicar a activitats de bandidatge. Durant la guerra russojaponesa (1904-1905) va donar suport al Japó amb les seves tropes a sou. Antirepublicà va reprimir l'alçament contra l'imperi Qing. En el període 1916.1928, amb l'ajut nipó, fou el poderós “tukiun”, senyor de la guerra de Manxúria, territori pràcticament sense lligams del govern central. El 1920,arribà a ser el màxim dirigent de les “Tres províncies del Nord-est“ (Fengtian, Jilin i Heilongjian). A finals dels anys 20 l'economia manxú, sotmesa a una imprudent gestió, s'enfonsà. En la denominada “Era dels Senyors de la Guerra”, la camarilla de Fengtian a la qual pertanyia Zhang tenia el suport japonès, la de Zhili tenia la dels europeus i nord-americans, mentre que Chiang Kai-shek obstinat a aconseguir un govern central i únic, el dels soviètics. Per ocupar Pequín les dues camarilles es van enfrontar. Zhang, finalment, va entrar a la ciutat i va instaurar un govern que va tenir reconeixement internacional (per aquest motiu alguns historiadors el menciones com a president de la Xina durant el 1927-1928) però, finalment, l'expedició de Chiang va aconseguir expulsar-lo. Malgrat haver estat simpatitzant dels japonesos va sofrir un atemptat organitzat per l'exèrcit de Kwantung per eliminar un obstacle i per a facilitar la invasió de Manxúria i va morir als 53 anys (Huanggutun incident en xinès 皇姑屯事件), Plantilla:Comonscat

## Referències

* http://www.thechinastory.org/ritp/chang-tso-lin-zhang-zuolin-%E5%BC%B5%E4%BD%9C%E9%9C%96/ Arxivat 2015-10-05 a Wayback Machine.

## Bibliografia

* Japan at War: An Encyclopedia editat per Louis G. Perez..ABC-CLIO. ISBN 978-1-59884-741-3. Pàgs.526-527

## Enllaços externs

* http://www.aboriginemag.com/la-guerra-de-lextrem-orient-1918-1922/
* http://www.china.org.cn/china/18th_cpc_congress/2012-10/29/content_26823462.htm
# Yodakandiya

Yodakandiya fou una reserva d'aigua construïda al segle ii aC pel rei Gamani de Sri Lanka.
Es va formar en una vall a la part oest del riu Kirinde Oya. L'embassament és d'uns 3 km de llarg i una alçada de 5 a 6 metres; la superfície era de 570 hectàrees i la seva capacitat de més d'un bilió de metres cúbics. Segles després va quedar cobert per la jungla.

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.
# Yodogawa

Yodogawa 0 Yodogawa-ku (en japonés: 淀川区) és un dels 24 districtes de la ciutat d'Osaka, a la prefectura d'Osaka, Japó.

## Geografia

El districte de Yodogawa es troba al nord de la ciutat, limitant amb els districtes de Kita al sud, amb Nishiyodogawa a l'oest i amb Higashiyodogawa a l'est. El riu Yodo, un dels més grans i importants de la prefectura passa pel territori del districte donant-li el nom a aquest.
El centre d'entreteniment i de vida social del districte és la zona de Jūsō. També la zona de l'estació de Shin Osaka es un punt important de trànsit de persones.

## Història

El nom del districte prové del riu Yodo (Yodo-gawa), un dels rius més importants de la ciutat i que passa pel districte.
Al districte es va trobar al passat un castell anomenat Castell de Hori. Al 2013, l'ajuntament del districte de Yodogawa va ser la primera institució del Japó en establir unes normes d'inclussió i respecte per a la població LGBT, a més de conscienciar al funcionariat en el respecte i la convivència amb el public i els companys amb aquestes sensibilitats.

## Demografia

Segons les dades, la població de Yodogawa ha anat augmentant any rere any de manera constant.
Evolució demogràfica :
| 1995 | 2000 | 2005 | 2010 | 2015 |
| 162.022 | 163.370 | 169.222 | 172.078 | 176.201 |

## Transports

A Yodogawa es troba, entre altres estacions, l'estació de Shin Osaka (Nova Osaka, en japonés), una de les més importants de la ciutat ja que rep tràfic dels shinkansen i trens de llarg recorregut.

## Referències

* ↑ Preston Phro. «Osaka ward first governmental body in Japan to officially declare support for LGBT community». RocketNews24, 06-09-2013. Arxivat de l'original el 30 de desembre 2017. [Consulta: 7 gener 2020].
* ↑ Nikkei. «大阪市淀川区がLGBT支援宣言 (Yodogawa-ku passes LGBT support declaration)». GladXX, 02-09-2013.
* ↑ Andrew Potts. «Osaka district becomes first Japanese government area to support LGBT inclusion». Gay Star News, 11-09-2013. Arxivat de l'original el 6 d’abril 2019. [Consulta: 7 gener 2020].
* ↑ «Yodogawa ward office LGBT support declaration». Yodogawa-ku Municipal website, 01-09-2013.
* ↑ Yodogawa-ku population statistics
# Àtika bint Zayd

Àtika bint Zayd ibn Amr al-Adawiyya al-Quraixiyya (àrab: عاتكة بنت زيد بن عَمْرو العدوية القرشية, ʿĀtika bint Zayd ibn ʿAmr al-ʿAdawiyya al-Quraxiyya) fou una dama de la Meca, filla del hanif Zayd ibn Amr i germana de Sad ibn Zayd.
Fou una de les primeres musulmanes i va prendre part a l'hègira. Es va casar amb Abd-Al·lah ibn Abi-Bakr, fill del primer califa Abu-Bakr as-Siddiq, i quan es va quedar vídua es va casar (vers 633) amb Úmar ibn al-Khattab, el segons califa, amb qui va tenir un fill de nom Iyad ibn Úmar. A la mort d'Úmar es va casar amb az-Zubayr ibn al-Awwam que va morir en la revolta contra Alí ibn Abi-Tàlib (656). Els seus tres matrimonis, acabats tots en tragèdia, van donar origen a un romanç.

## Bibliografia

Encyclopaedia of Islam, Brill Publishers, Leiden, s.v. «ʿĀtika».
# Timiriàzeva

Timiriàzeva - Тимирязева (rus) és un poble de la República d'Adiguèsia, a Rússia. Es troba a la vora esquerra del riu Bélaia, alfuent del Kuban, a 4 km al sud de Tulski i a 16 km al sud de Maikop.
Pertanyen a aquest municipi els possiolki de Mitxúrina, Podgorni, Sadovi, Tsvetotxni i el khútor de Xuntuk.
# Captació de fons

La captació de fons és un procés per aconseguir fons, mitjançant la sol·licitud de donacions de particulars, d'alguna empresa, fundació benèfica, o agència governamental. Tot i que la captació de fons normalment es refereix als esforços per reunir fons per a organitzacions sense ànim de lucre, de vegades és utilitzat per referir-se a la identificació i sol·licitud dels inversors o altres mitjans de capital d'empreses amb finalitat de lucre, com per exemple els bancs en les seves campanyes.

## Organitzacions sense ànim de lucre

La captació de fons és una manera significativa amb la qual les organitzacions sense ànim de lucre poden obtenir els diners per les seves causes. Aquestes causes poden implicar una molt àmplia gamma de temàtiques, tant religioses com grups filantròpics, organitzacions de recerca, entitats públiques, i certes campanyes polítiques (per exemple grassroots fundraising). Alguns exemples d'organitzacions benèfiques inclouen: beques d'estudiants premiats per mèrits esportius o per assoliments acadèmics, qüestions de caràcter humanitari, socors en casos de desastre, defensa dels drets humans, beques per investigació, etc. En els últims anys Internet s'ha convertit en un canal molt efectiu per a la captació de fons en línia.

## Vegeu també

* Captació al carrer
* Micromecenatge
* Recaptació d'impostos
* Diners en metàl·lic
* Recaptació d'efectiu

## Referències

* 1 2 captació de fons a Optimot
* ↑ Josep M. Liso, Teresa Balaguer, Montserrat Soler. El Sector bancari europeu: panorama i tendències. Josep M. Liso, Teresa Balaguer, Montserrat Soler [Consulta: 7 abril 2013].
* ↑ Jordi Xifra. Les Relacions públiques. Editorial UOC, 2006, p. 25–. ISBN 978-84-9788-551-5 [Consulta: 7 abril 2013].
* ↑ Joaquim Rafel i Fontanals. Diccionari de freqüències. Joaquim Rafel i Fontanals [Consulta: 7 abril 2013].

## Enllaços externs

* Qüestació a favor de l'Associació Catalana Contra el Càncer
# Silver Springs Shores

Silver Springs Shores és una concentració de població designada pel cens dels Estats Units a l'estat de Florida. Segons el cens del 2000 tenia 6.690 habitants.

## Demografia

Segons el cens del 2000, Silver Springs Shores tenia 6.690 habitants, 2.846 habitatges, i 1.886 famílies. La densitat de població era de 541,5 habitants/km².
Dels 2.846 habitatges en un 24,3% hi vivien nens de menys de 18 anys, en un 48,1% hi vivien parelles casades, en un 14,8% dones solteres, i en un 33,7% no eren unitats familiars. En el 29% dels habitatges hi vivien persones soles el 19,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,87.
Per edats la població es repartia de la següent manera: un 23,9% tenia menys de 18 anys, un 5,9% entre 18 i 24, un 22,2% entre 25 i 44, un 19% de 45 a 60 i un 29,1% 65 anys o més.
L'edat mediana era de 43 anys. Per cada 100 dones de 18 o més anys hi havia 76,6 homes.
La renda mediana per habitatge era de 26.493 $ i la renda mediana per família de 30.723 $. Els homes tenien una renda mediana de 24.798 $ mentre que les dones 18.279 $. La renda per capita de la població era de 13.884 $. Entorn del 8,9% de les famílies i el 12% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Silver Springs Shores». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 2 agost 2010].
* ↑ «Geographic Comparison Table- Silver Springs Shores». American Fact Finder. Oficina del Cens dels Estats Units, 12-01-2010.
# Sisikon

Sisikon és una comuna suïssa del cantó d'Uri, situada en el extrem nort del cantó, a la ribera inferior del Llac dels Quatre Cantons. Limita al nort i est amb les comunes de Morschach (SZ) i Riemenstalden (SZ), al sud amb Bürglen i Flüelen, i a l'oest amb Bauen i Seelisberg.

## Referències

* 1 2 Bilanz der ständigen Wohnbevölkerung nach Bezirken und Gemeinden» (en alemany). Consultat el 19 de novembre de 2015.
# Sullivan

«Sullivan» té aquests significats:
* Geografia:
** Sullivan (Illinois)
** Sullivan (Indiana)
** Sullivan (Maine)
** Sullivan (Missouri)
** Sullivan (Nova Hampshire)
** Sullivan (Wisconsin)
* Biografies:
** Danny Sullivan, pilot de curses automobilístiques estatunidenc que va arribar a disputar curses de Fórmula 1.
** Gilbert i Sullivan, parella formada pel llibretista W. S. Gilbert i pel compositor Arthur Sullivan.
** Louis Henri Sullivan (1856 - 1924), arquitecte estatunidenc.
** Vernon Sullivan (1920, Ville-d'Avray - 1959, París), escriptor, enginyer, inventor, poeta, crític i músic francès.
** Ronnie O'Sullivan (1975-...) jugador de snooker.
# Sullivan (Indiana)

Sullivan és una població dels Estats Units a l'estat d'Indiana. Segons el cens del 2000 tenia 4.617 habitants.

## Demografia

Segons el cens del 2000, Sullivan tenia 4.617 habitants, 1.958 habitatges, i 1.176 famílies. La densitat de població era de 928,5 habitants/km².
Dels 1.958 habitatges en un 28,5% hi vivien nens de menys de 18 anys, en un 45% hi vivien parelles casades, en un 11,6% dones solteres, i en un 39,9% no eren unitats familiars. En el 36% dels habitatges hi vivien persones soles el 19,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,95.
Per edats la població es repartia de la següent manera: un 23,5% tenia menys de 18 anys, un 8,9% entre 18 i 24, un 25,5% entre 25 i 44, un 22% de 45 a 60 i un 20,2% 65 anys o més.
L'edat mediana era de 39 anys. Per cada 100 dones de 18 o més anys hi havia 77,5 homes.
La renda mediana per habitatge era de 26.115$ i la renda mediana per família de 35.042$. Els homes tenien una renda mediana de 28.773$ mentre que les dones 21.992$. La renda per capita de la població era de 17.717$. Entorn del 13,6% de les famílies i el 16,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sullivan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Sullivan». American Fact Finder. Oficina del Cens dels Estats Units, 12-01-2010.
# Skriabin (grup)

Skriabin (en ucraïnès: Скрябін) és un grup de música ucraïnès de gènere pop rock alternatiu. El grup, liderat pel cantant Andrí "Kuzma" Kuzmenko (en ucraïnès: Андрі́й Кузьме́нко), es va crear el 1989 a Novoiàvorivsk El 2005 una de les cançons del grup, Люди Як Кораблі, va romandre a record 39 setmanes seguides (fins a les acaballes del 2007). Al febrer del 2006 Старі Фотографії ("Velles fotografies") va debutar com a número 1 a la llista de chart i Padai (ucraïnès: Падай) i va entrar de manera similar entre els deu primers tres mesos més tard. Skryabin va ser designat com a "Best Pop Band" el 2006 durant el "ShowBiz Awards” que tingué lloc Teatre Nacional de l'Òpera de Kíev. El 2008, el govern ucraïnès va prohibir que una de les cançons del grup sonés a la ràdio i a la televisió, amb l'argument que la seva lletra incitava a la violència.

## Discografia

* Чуєш біль (1989)
* Мова риб (1992)
* Технофайт (1993)
* Птахи (1995)
* Мова риб (1997)
* Казки (1997)
* Танець пінгвіна (1998)
* Хробак (1999)
* Технофайт 1999 (1999)
* Еутерпа (1999)
* Птахи повернулись (1999)
* Модна країна (2000)
* Стриптиз (2001)
* Стриптиз+ (2002)
* Озимі люди (2002)
* Натура (2003)
* Альбом (2004)
* Танго (2005)
* Гламур (2006)
* Скрябiнос Muchachos (2007)
* Про любов? (2007)
* Моя еволюція (2009)
* Андріївський Unplugged (2010)

## Referències

* ↑ No end to small town boy's long and winding road Kyiv Post, 19 de setembre de 2002
* ↑ ФДР Радіочарт Топ 40 підбиває підсумки Arxivat 2011-07-22 a Wayback Machine. 28 desembre del 2007
* ↑ Pop NotesKyiv Post, 3 May 2006
* ↑ A Skryabin song banned Kyiv Post, 3 September 2008
# Skrípino

Skrípino (en rus: Скрипино) és un poble de l'óblast de Vladímir, a Rússia, segons el cens del 2010 tenia 178 habitants. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Shoko Hamada

Shoko Hamada (浜田 彰子) és una exfutbolista japonesa.

## Selecció del Japó

Va debutar amb la selecció del Japó el 1986. Va disputar 2 partits amb la selecció del Japó.

## Estadístiques

Selecció del Japó :
| Anys | Partits | Gols |
| 1986 | 2 | 0 |
| Total | 2 | 0 |

## Referències

* ↑ Japan Football Association(japonès)